EELNÕU 2017/16

								KOMISJONID:

eelarve- ja arengu-	X	
haridus-		
kultuuri- 		
majandus-	JK	
revisjoni-		
sotsiaal- 		

VILJANDI LINNAVOLIKOGU

OTSUS

21.detsember 2017   nr
Riia maantee 38 korteriomandi 
nr 506 võõrandamine

Viljandi linna omandis on Riia maantee 38 hoones asuv korteriomand nr 506. Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a alusel Viljandi Linnavolikogu

o t s u s t a b:

1. Võõrandada Viljandi linnas, Riia maantee 38 hoones asuv korter nr 506 (Tartu Maakohtu Kinnistusosakonnas avatud korteriomandi kinnistusraamatu registriosa nr 2987839, katastritunnus 89702:002:0420, pindala 3184 m², 80% elamumaa, 20% ärimaa), mis koosneb 365/24676 mõttelisest osast kinnistust ja reaalosana eluruumist nr 506, mille üldpind on 36,50 m2.

2. Volitada linnapead või tema asendajat edasivolitamise õigusega sõlmima käesoleva otsuse punktis 1 nimetatud korteriomandi müügilepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõik, mis on seotud nimetatud ülesande täitmisega.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir- Valdor Seeder
linnavolikogu esimees

Koostaja(d): Ilme Kurro
Esitatud: 13.11.2017
Esitaja: Viljandi Linnavalitsus			Ettekandja: Kalvi Märtin
Lk arv: 2
Hääletamine: nõudmisel

Seletuskiri
Riia maantee 38 korteriomandi 
nr 506 võõrandamine

Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a alusel otsustab linnavara võõrandamise volikogu, kui võõrandamise objektiks on kinnisvara.

Eelnõu eesmärk on korrastada Viljandi linnale kuuluvat kinnisvarafondi. Laiemas mõttes on eesmärgiks efektiivistada linnavara haldust, keskendudes säilitatava kinnisvara kvaliteedi tõstmisele, samal ajal loobudes ebasobivast või ebaefektiivsest kinnisvarast, mille omamine ei ole linnale kohustuslike funktsioonide täitmiseks vajalik.

Omavalitsuse kohustuseks on tagada teatava hulga sotsiaalkorterite olemasolu, millega teenindada hädasolevaid elamispinnata isikuid. Viljandi linnal on selle kohustuse täitmiseks otstarbekas omada konkreetsetesse majadesse koondatud elamispindu. Sotsiaalkorterid peaksid olema pigem väikesed ja madalate ülalpidamiskuludega. Ideaalis võiksid linnale kuuluvad sotsiaalse suunitlusega eluruumid paikneda ühes kompleksis. Sellised pinnad võiksid koonduda Leola tn 12a sotsiaalmajja ja Malmi tn 10 asuvasse kortermajja. Eelnimetatud pinnad vajavad aga rekonstrueerimist, et tagada nende madalad püsikulud ning samal ajal pakkuda nõudmistele vastavat sotsiaalteenust. Rekonstrueerimiseks vajaminevaid vahendeid ei ole lähiaastatel linna eelarvest kerge leida. Samas on läbi ebaefektiivsete elamispindade võõrandamise võimalik tekitada vajalik rahavoog allesjäävate pindade kaasajastamiseks. 

Võõrandatava korteri üürileping on lõpetatud 19. septembril 2017. aastal. Seega on korterit võimalik võõrandada seisus, kus see pole koormatud üürilepinguga.

Viljandi Linnavalitsus tellis Domus Kinnisvaralt 2016.a. suvel eksperthinnangud mitmete sama trepikoja korterite turuhinna määramiseks. Suuruselt sarnase pinnaga korterite turuhinnad olid järgmised:
krt 209 (36,5 m²)	25 400 eurot 
krt 308 (36,5 m²)	25 400 eurot 

Analoogia põhjal võiks korteri nr 506 turuväärtus olla vähemalt 25 000 eurot, kuna tegemist on korteriga, mis ei ole koormatud üürilepinguga. 

Eeltoodust nähtuvalt on korteri võõrandamisel mitmeid avaliku huvi momente, millest kaalukaim on Viljandi linna võimekuse parandamine kvaliteetsema sotsiaaleluruumi tagamise teenuse osutamise näol. Samuti on avalikes huvides omavalitsuse võimalikult efektiivne majandamine ning et keskendutaks nende teenuste võimalikult kvaliteetsele osutamisele, mis seadusega on kohaliku omavalitsuse kohustuseks pandud ning vähendatakse maksumaksja raha kulutamist sellistele teenustele või tegevustele, mis pole otstarbekad ega ka seadusandja poolt omavalitsuse jaoks kohustuslikud.

(allkirjastatud digitaalselt)
Marko Kotsar
jurist

(allkirjastatud digitaalselt)
Ilme Kurro
linnavara spetsialist